User:Pavi kavu03/sandbox

ഹനുമാൻ തെയ്യം

ഹനുമാൻ തെയ്യം ആദ്യമായി അരങ്ങിൽ

300 വർഷം ആരാധിച്ചുപോന്ന ഉപാസനാമൂർത്തി ആദ്യമായി അരങ്ങിലെത്തിയപ്പോൾ വടശ്ശേരി പെരിങ്ങോട്ടില്ലംപറമ്പിൽ ആയിരങ്ങൾ അനുഗ്രഹം തേടിയെത്തി.അഞ്ജനം നോക്കുന്നതിന് പ്രശസ്തി നേടിയ പെരിങ്ങോട്ടില്ലത്തിന്റെ തറവാട്ട് കാരണവർ പെരിങ്ങോട്ടില്ലം നാരായണൻ നമ്പൂതിരിയുടെ മനസ്സിൽ തെളിഞ്ഞ ആഞ്ജനേയ രൂപമാണ് വടക്കൻ കേരളത്തിലെ തെയ്യാട്ടങ്ങളിൽ ഹനുമാൻ തെയ്യമായി ആദ്യമായി അരങ്ങിലെത്തിയത്.വർഷം തോറും 10 ആരാധനാ മൂർത്തികളെ കെട്ടിയാടിക്കുന്ന ഈ ഇല്ലത്ത് ഘണ്ടാകർണനും പഞ്ചുരുളിക്കും വിഷ്ണുമൂർത്തിക്കും വൈദ്യനാഥനും കെട്ടിയാടുമ്പോൾ ഹനുമാൻ തെയ്യത്തെയും കെട്ടിയാടിക്കണമെന്നത് നാരായണൻ നമ്പൂതിരിയുടെ ആഗ്രഹമായിരുന്നു.

കഴിഞ്ഞ ഒരു വർഷക്കാലം ഇതിനുള്ള ഒരുക്കത്തിലായിരുന്നു പെരിങ്ങോട്ടില്ലം. കോലധാരിയെ കണ്ടെത്തി ഹനുമാൻ തെയ്യത്തിന്റെ ചരിത്രം പറഞ്ഞുകൊടുത്തും തന്റെ മനസ്സിൽ തെളിഞ്ഞ തെയ്യക്കോലത്തിന്റെ രൂപം കോലാധാരിക്കു പകർന്നു നല്കിയുമൊക്കെ ഹനുമാൻ തെയ്യത്തെ വരവേൽക്കാൻ ഇല്ലം ഒരുങ്ങിയതായിരുന്നു.ഒരു നിയോഗംപോലെ നാരായണൻ നമ്പൂതിരി തെയ്യത്തിന്റെ ചടങ്ങുകൾ മൂത്തമകൻ പെരിങ്ങോട് കൃഷ്ണൻ നമ്പൂതിരിക്ക് പകർന്നു നൽകി.ഇല്ലവും നാടും വടക്കേ മലബാർ പൂർണമായും ഹനുമാൻ തെയ്യത്തെകാണാൻ കാതിരിക്കവേ 2014 ഫെബ്രുവരി 27ന് നാരായണൻ നമ്പൂതിരി നിര്യാതനായി.55ആം ദിവസം(ഏപ്രിൽ24)ഹനുമാൻ തെയ്യമായി അരങ്ങിലെത്തിയത് ചെറുക്കുന്ന് ബാലകൃഷ്ണൻ പെരുവണ്ണാൻ ആയിരുന്നു.ഹനുമാൻ കണ്ണിട്ട് മുഖത്തെഴുതി കഥകളിയുടെ കിരീടത്തിന് സമാനമായി വട്ടക്കിരീടവും ഓലക്കാതും താടിമീശയും തണ്ടയും നഖവും ധരിച്ച് അരച്ചമയം ഉടയാടയുമായി ഹനുമാൻ അരങ്ങിലെത്തുന്നത്‌.

സാധാരണ തെയ്യങ്ങളുടെ മുടിവയ്ക്കുന്നത് ക്ഷേത്രനടയിൽ വച്ചാണ്.എന്നാൽ ഹനുമാൻ തെയ്യം പൂർണമായും അനിയറായിലിരുന്നു കെട്ടിയാണ് അരങ്ങിലെത്തുന്നത്.നാല് ദിക്കിലും വരവറിയിച്ച് ഹനുമാന്റെ കുസൃതിയും കരുത്തും കാട്ടി ഭക്തരിൽ വിശ്വാസം പകർന്ന് തറവാട് കാരണവർ പെരിങ്ങോട് കൃഷ്ണൻ നമ്പൂതിരിയിൽ നിന്നും ആയുധമായ ഗദ ഏറ്റുവാങ്ങി ആഗമന കഥ ചൊല്ലിപ്പാടി ഭക്തർക്ക് ഭസ്മം പ്രസാദമായി നൽകി അനുഗ്രഹം ചൊരിഞ്ഞ് പതിവ് തെയ്യകാഴ്ചകൾ പോലെ അരങ്ങൊഴിയും.വടക്കൻ കേരളത്തിലെ തെയ്യങ്ങളുടെ പട്ടികയിൽ ഹനുമാൻ തെയ്യവും സ്ഥാനം പിടിച്ചു.